REPUBLIKA HRVATSKA

PRIMORSKO-GORANSKA ŽUPANIJA

GRAD DELNICE

**GRADONAČELNICA**

 **GRADSKO VIJEĆE GRADA DELNICA**

 n/r predsjednice Ivane Pečnik Kastner

Na temelju članka 48. Stavka 1. Zakona o lokalnoj i područnoj (regionalnoj) samoupravi prosljeđujem Gradskom vijeću Grada Delnica na razmatranje i usvajanje

**NACRT**

**Odluke o**

1. **Izmjenama i dopunama Odluke o načinu obavljanja komunalnih djelatnosti**

|  |  |
| --- | --- |
| Predlagatelj | Gradonačelnica |
| V.D. Pročelnika Odjela gradske uprave za komunalni sustav, imovinu, promet i zaštitu okoliša  |  |
| Goranka Kajfeš, dipl.ing. | Katarina Mihelčić, dipl.ing.agr. |

Obrazloženje

Osnovna Odluka o načinu obavljanja komunalnih djelatnosti objavljena je u Službenim novinama grada Delnica br 8/18. Ovim Izmjenama i dopunama Odluke ista se dopunjuje na način da se kao komunalna djelatnost od značaja za Grad Delnice uvrsti i djelatnost održavanja terena i građevina sportske namjene. Naime, Zakon o komunalnom gospodarstvu u čl. 24. propisao je da predstavničko tijelo može odlukom odrediti i drugu djelatnost koja se smatra komunalnom djelatnosti. Također, preporuka je i Državnog ureda za reviziju da se navedena djelatnost propiše kao komunalna djelatnost obzirom se ista financira iz sredstava komunalne naknade.

Nadalje, ovim izmjenama i dopunama mijenja se vremenski rok na koji se sklapaju ugovori o povjeravanju komunalnih djelatnosti sa 4 godine na 1 godinu. Radi se o djelatnostima koje je teško unaprijed predvidjeti u kojem obimu će se obavljati, a posljedično tome, teško je unaprijed planirati i iznos potrebnih sredstava za izvršavanje istih. Tome u prilog idu i nestabilni gospodarski uvjeti na tržištu sirovina, energije i građevinskog materijala koji mogu utjecati na obavljanje komunalnih djelatnosti.

Temeljem članka 33. Zakona o komunalnom gospodarstvu (NN RH 68/18, 110/18 i 32/20), članka 40. Statuta Grada Delnica (SN GD 2/21) Gradsko vijeće Grada Delnica na sjednici održanoj \_\_\_\_\_\_\_\_\_\_\_ 2023. godine donijelo je

**ODLUKU
O I. IZMJENAMA I DOPUNAMA ODLUKE O****NAČINU OBAVLJANJA KOMUNALNIH DJELATNOSTI**

**Članak 1.**

U Odluci o načinu obavljanja komunalnih djelatnosti (SN GD 8/18) u članku. 2. stavak 1. dodaje se točka:

III. druge djelatnosti koje se smatraju komunalnom djelatnosti

1. održavanje terena i građevina sportske namjene

**Članak 2.**

U članku 3. stavku 1. dodaje se točka 5. koja glasi:

„Pod održavanjem terena i građevina sportske namjene podrazumijevaju se:

- poslovi redovitog održavanja, čišćenje, kontrola i popravak sitnih oštećenja na objektima,

- poslovi redovnog održavanja, košnja, čišćenje, te sitniji popravci na sportskim terenima“

**Članak 3.**

U članku 4. stavku 1. u točki 1. iza riječi „osnivač“ dodaju se riječi „i/ili suosnivač“.

**Članak 4.**

U Glavi IV. iza riječi „vlasništvu“ dodaju se riječi „i suvlasništvu“.

**Članak 5.**

U članku 5. dodaje se stavak 5. koji glasi:

„Putem trgovačkog društva Goranskog sportskog centra d.o.o. koji je u vlasništvu Grada Delnica 15,25% obavlja se djelatnost održavanja terena i građevina sportske namjene na osnovu Sporazuma o povjeravanju upravljanja javnih sportskih građevina u vlasništvu Grada Delnica i godišnjih Ugovora o sufinanciranju djelatnosti Goranskog sportskog centra d.o.o.“

**Članak 6.**

U članku 6. stavak 2. broj „4“ mijenja se brojem „1“.

U istom članku iza stavka 2. dodaje se stavak 3. koji glasi:

„Ugovori o povjeravanju komunalnih djelatnosti sklopljeni prije stupanja na snagu ove Odluke ostaju na snazi do isteka roka na koji su ugovoreni ili do raskida istih.“

Dosadašnji stavak 3. postaje stavak 4.

Članak 7.

Članak 8. briše se.

Članak 8.

Ova Odluka stupa na snagu osmog dana od dana objave u „Službenim novinama Grada Delnica“.

KLASA: 363-01/18-01/21

URBROJ: 2170-6-40-5-23-02

Delnice, \_\_\_ ožujka 2023. godine

Gradsko vijeće Grada Delnica

Predsjednica

Ivana Pečnik Kastner, v.r.